Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8002. Il-EUR-Lex hu l-aċċess fuq l-Internet għal-liġi Ewropea. L-offerti għandhom jitressqu lill-aġenziji tal-pagamenti. L-indirizzi tal-aġenziji tal-ħlas huma disponibbli fuq is-sit web tal-Kummissjoni Ewropea: http://ec.europa.eu/agriculture/milk/policy-instruments/index_en.htm Fit-Tabelli annessi, ir-referenzi (1), (2), (3), (4), (5) jikkorrispondu għal dan li ġej: Awtorità/awtoritajiet ċentrali tal-viża/jew awtorità/awtoritajiet li għandhom ir-responsabbiltà ċentrali biex joħorġu viżi fuq il-fruntiera tal-Istat Membru kkonċernat Awtorità/awtoritajiet li jkunu ċentralment responsabbli għall-kontrolli li jsiru fit-territorju tal-Istat Membru kkonċernat. Mhux applikabbli - il-Liechtenstein ma għandux fruntieri esterni L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjonijiet miftuħa li ġejjin: EPSO/AD/323/16 — INVESTIGATURI (AD 7) għal dawn il-profili: EPSO/AD/324/16 — INVESTIGATURI (AD 9): Mexxejja tat-timijiet Tista' ssib aktar informazzjoni fuq is-sit tal-EPSO: http://blogs.ec.europa.eu/eu-careers.info/ Il-Kroazja Klassi 1.5. Żjut u xaħmijiet (butir, marġerina, żjut, eċċ.) "Korčulansko maslinovo ulje" huwa żejt taż-żebbuġa straverġni miksub direttament mill-frotta tas-siġra taż-żebbuġ permezz ta' mezzi mekkaniċi biss. Meta jitqiegħed fis-suq, "Korčulansko maslinovo ulje" irid ikollu dawn il-karatteristiċi fiżikokimiċi u organolettiċi: kontenut ta' aċidu xaħmi liberu ≤ 0,6 %; kulur li jvarja minn isfar dehbi għal aħdar; aroma qawwija ta' frott aħdar u weraq taż-żebbuġ (medja għal "togħma ta' frott" ≥ 2,5); togħma qawwija u omoġenja, medja sa intensa, morra u qarsa li tħalli togħma li ddum (medja għat-togħma morra u qarsa ≥ 3). Il-materja prima bażika għall-produzzjoni ta' "Korčulansko maslinovo ulje" hija ż-żebbuġ tal-kultivari indiġeni "Lastovka" u "Drobnica", kemm individwalment jew flimkien. Mill-inqas 80 % tal-prodott huwa magħmul minn din il-materja prima. Kultivari oħra taż-żebbuġ imkabbra fiż-żona ġeografika ddefinita fil-punt 4 jikkonsistu f'mhux aktar minn 20 % taż-żebbuġ kollu pproċessat għall-produzzjoni ta' "Korčulansko maslinovo ulje" u m'għandhomx influwenza sinifikanti fuq il-kwalità tal-prodott finali. L-istadji kollha tal-produzzjoni ta' "Korčulansko maslinovo ulje" (il-kultivazzjoni, il-ħsad u l-ipproċessar taż-żebbuġ) iridu jsiru fiż-żona ġeografika ddefinita msemmija fil-punt 4. Il-ħżin u l-ibbottiljar taż-żejt iridu jsiru wkoll fiż-żona ġeografika ddefinita msemmija fil-punt 4 sabiex jiġu ppreservati l-karatteristiċi fiżikokimiċi u organolettiċi speċifiċi u l-kwalità tal-prodott, li jistgħu jiġu affettwati ħażin mid-dikantar. Kull dikantar taż-żejt li jsir wara barra miż-żona ġeografika ddefinita, jew trasport bil-baħar fuq distanzi twal, minħabba konnessjonijiet ristretti possibbli tat-trasport bejn il-gżira ta' Korčula u l-kontinent, fl-aħħar mill-aħħar jista' jkollhom effett negattiv fuq il-kwalità taż-żejt. Għal dawn ir-raġunijiet il-prodott ma jistax jiġi bbottiljat barra miż-żona ġeografika ddefinita. "Korčulansko maslinovo ulje" jiġi mqiegħed fis-suq f'kontenituri tal-ħġieġ (skuri) b'volum li ma jaqbiżx il-litru (1). Fuq it-tikketta tal-prodott irid ikun hemm indikata s-sena tal-ħsad. Kull kontenitur li jitqiegħed fis-suq irid ikollu l-identifikatur komuni. Id-disinn tal-identifikatur komuni jinsab hawn taħt. L-utenti kollha tad-denominazzjoni tal-oriġini li jqiegħdu l-prodott fis-suq skont l-ispeċifikazzjoni tiegħu għandhom id-dritt jużaw l-identifikatur komuni, taħt l-istess kundizzjonijiet. Iż-żona tal-produzzjoni ta' "Korčulansko maslinovo ulje" tinkludi l-gżira kollha ta' Korčula, jiġifieri l-muniċipalitajiet katastali ta' Vela Luka, Blato, Smokvica, Čara, Račišće, Pupnat, Žrnovo, Korčula u Lumbarda. Lejn il-Punent, il-gżira hija mifruda mill-gżira ta' Hvar permezz tal-Kanal ta' Korčula li huwa wiesgħa 15-il kilometru, lejn it-Tramuntana mill-Peniżola ta' Pelješac permezz tal-Kanal ta' Pelješac li huwa wiesgħa 2,5-il kilometru, u lejn in-Nofsinhar mill-gżira ta' Lastovo permezz tal-Kanal Lastovo li huwa wiesgħa 13-il kilometru. Il-gżira ta' Korčula hija ddominata minn art muntanjuża u mħarbta u magħmula prinċipalment minn blat, bi ftit raba'. Il-blat tneħħa mir-raba' u r-raba' ġie mibdul f'għelieqi mtarrġin. Il-blat li tneħħa ntuża biex jinbnew ħitan tal-ġebel niexef madwar l-għelieqi mtarrġin. Il-ħitan tal-ġebel niexef iżommu l-ħamrija fertili fl-għelieqi mtarrġin; fi kliem ieħor, dawn iżommuha milli tinġarr mix-xita. F'dik il-ħamrija fertili tal-għelieqi mtarrġin, imdawwra minn ħitan tal-ġebel niexef, jiġu mħawwla msaġar taż-żebbuġ magħmula primarjament minn siġar tal-kultivari indiġeni "Lastovka" u "Drobnica". It-tipi prinċipali ta' raba' jistgħu jiġu maqsuma f'żewġ gruppi: regosoli tal-għelieqi mtarrġin u regosoli tal-għelieqi. Ir-regosoli ħafna drabi huma magħmula minn kambisol kalkarju u minn raba' ħamri. Il-gżira ta' Korčula għandha klima Mediterranja bi xtiewi moderati u sjuf sħan u niexfa. It-temperaturi medji għoljin huma r-riżultat ta' espożizzjoni għolja għad-dawl tax-xemx. It-temperaturi medji annwali fuq il-gżira ta' Korčula jvarjaw bejn 15,6 °C u 16,8 °C. L-aktar xahar sħun huwa Lulju, b'temperatura medja ta' 25,9 °C, filwaqt li x-xahar l-aktar kiesaħ huwa Frar, b'temperatura medja ta' 9,1 °C. Mil-lat tal-espożizzjoni għad-dawl tax-xemx, Korčula hija adattata ħafna għat-tkabbir taż-żebbuġ. Lulju għandu l-aktar sigħat ta' xemx (373,7, jew madwar 12-il siegħa ta' xemx fil-ġurnata), filwaqt li Diċembru għandu l-inqas (125,3, jew madwar 4 sigħat fil-ġurnata). F'termini ta' preċipitazzjoni annwali, il-klima tal-gżira ta' Korčula hija karatteristikament umda. L-aktar li tagħmel xita huwa fil-parti l-aktar kiesħa tas-sena, jiġifieri minn Ottubru sa Marzu, meta l-preċipitazzjoni medja fix-xahar tvarja bejn 80 mm u 150 mm. Bejn Ġunju u Awwissu l-preċipitazzjoni hija l-inqas, u tvarja bejn medja ta' 30 mm u 45 mm. Il-popolazzjoni tal-gżira ta' Korčula kellha rwol ewlieni fil-formazzjoni tal-pajsaġġ tal-gżira. Il-kultivaturi taż-żebbuġ ħadmu l-art muntanjuża u mħarbta, biddluha f'raba' mtarraġ u adattawha għall-kultivazzjoni tas-siġar taż-żebbuġ imdawwra b'ħitan tal-ġebel niexef. Id-diffikultà tal-aċċess għall-għelieqi mtarrġin fl-għoljiet teskludi l-użu ta' makkinarju kbir. Il-ħsad isir bl-idejn u b'għodod mekkaniċi tal-idejn. L-ispeċifiċità ta' "Korčulansko maslinovo ulje" ġejja mit-taħlita tal-kultivari indiġeni taż-żebbuġ "Lastovka" u "Drobnica", li minnhom jikkonsisti 80 % taż-żebbuġ fuq il-gżira ta' Korčula. Illum madwar 1 000 azjenda agrikola u 10 fabbriki taż-żebbuġ huma impenjati fil-kultivazzjoni taż-żebbuġ u fil-produzzjoni taż-żejt taż-żebbuġa fuq il-gżira ta' Korčula. It-tkabbir taż-żebbuġ huwa attività ekonomika importanti fuq il-gżira, u l-isem "Korčulansko maslinovo ulje" għadu sal-lum jintuża fil-lingwaġġ ta' kuljum u fuq is-suq (nota ta' kunsinna u ta' trasport, Presa d.o.o., Zlokić d.o.o., 2014). Il-kundizzjonijiet pedoklimatiċi speċifiċi tal-gżira ta' Korčula u l-attività tal-bniedem għandhom rwol fil-ħolqien tal-ispeċifiċità ta' "Korčulansko maslinovo ulje". L-abitanti lokali biddlu l-art muntanjuża u mħarbta tal-gżira f'għelieqi mtarrġin imdawwra b'ħitan tal-ġebel niexef sabiex jikkultivawha. L-għelieqi mtarrġin ġew imħawwla b'imsaġar taż-żebbuġ li jikkonsistu primarjament minn siġar taż-żebbuġ tal-kultivari "Lastovka" u "Drobnica". L-għelieqi mtarrġin bis-siġar taż-żebbuġ imdawwrin bil-ħitan huma karatteristika awtentika tal-pajsaġġ tal-gżira. Il-produtturi għażlu l-kultivari "Lastovka" u "Drobnica" bħala l-aktar adattati għall-kundizzjonijiet pedoklimatiċi speċifiċi. Dawn jirrappreżentaw 80 % taż-żebbuġ imkabbar fuq il-gżira ta' Korčula. Grazzi għall-pożizzjoni ġeografika tagħha, fil-biċċa l-kbira, matul il-jum Korčula għandha temperaturi għoljin ħafna b'għadd kbir ta' sigħat ta' xemx. Dan jiffavorixxi l-kultivazzjoni u t-tkabbir taż-żebbuġ, speċjalment dak tal-kultivari "Lastovka" u "Drobnica", li huma estremament reżistenti għan-nixfa u b'mod partikolari għandhom perjodu ta' ħsad twil (minn Ottubru sal-bidu ta' Frar). Il-ġbir bl-idejn taż-żebbuġ jippermetti lill-produtturi lokali sabiex jistabbilixxu ż-żmien ideali għall-ħsad tagħhom. Effett dirett ta' dan huwa żebbuġ li għandu kontenut għoli ta' fenoli, li jagħti lil "Korčulansko maslinovo ulje" togħma morra u qarsa bejn medja u intensa. Il-kundizzjonijiet klimatiċi speċifiċi tal-gżira ta' Korčula, li jinkludu ħafna sigħat ta' xemx u preċipitazzjoni baxxa fix-xhur tas-sajf iwasslu wkoll, b'mod dirett, għal żieda fil-kontenut ta' fenoli fiż-żejt tal-kultivari "Lastovka" u "Drobnica". L-analiżijiet urew li dan il-kontenut huwa akbar minn dak ta' varjetajiet oħra li ġew analizzati, u dan jagħti lil "Korčulansko maslinovo ulje" l-karattru speċifiku tiegħu. (it-tieni subparagrafu tal-Artikolu 6(1) ta' dan ir-Regolament)
Extracted from C_187_2016.html